Ehdotus NEUVOSTON ASETUS asetuksen (EU) N:o 44/2012 muuttamisesta Grönlannin vesillä olevan villakuoreen kalastusmahdollisuuksien osalta /* COM/2012/0383 final - 2012/0187 (NLE) */





PERUSTELUT 1. EHDOTUKSEN TAUSTA Neuvoston asetuksessa (EU) N:o 44/2012[1] vahvistetaan EU:n vesillä ja tietyillä EU:n ulkopuolisilla vesillä EU:n alusten käytettävissä olevien, kansainvälisten neuvottelujen alaan tai sopimusten soveltamisalaan kuuluvien tiettyjen kalakantojen ja kalakantaryhmien kalastusmahdollisuudet. Kalastusmahdollisuuksia muutetaan niiden voimassaoloaikana yleensä useita kertoja. 2. KUULEMISTEN JA VAIKUTUSTENARVIOINTIEN TULOKSET Ei sovelleta. 3. EHDOTUKSEN OIKEUDELLINEN SISÄLTÖ Ehdotetuilla muutoksilla halutaan muuttaa edellä mainittua asetusta seuraavasti: Villakuore Grönlannin vesillä Neuvoston asetuksen (EU) 44/2012 5 artiklan 3 kohdan mukaisesti komissio vahvistaa unionin villakuoreen kiintiön Grönlannin vesillä ICES-alueilla V ja XIV. Tämän artiklan mukaisesti Grönlannin myöntämän osuuden perusteella ja Euroopan yhteisön sekä Tanskan hallituksen ja Grönlannin maakuntahallituksen välistä kalastuskumppanuussopimusta ja sen pöytäkirjaa noudattaen unioni saa 7,7 prosenttia villakuoreen TACista Grönlannin vesillä ICES-alueilla V ja XIV. Komission Grönlannin viranomaisilta saamien tietojen mukaan Grönlanti myöntää pöytäkirjassa vahvistetun osuuden mukaisesti unionille pm tonnia kalastettavaksi 30 päivään huhtikuuta 2013 asti. Kun asetus (EU) No 44/2012 hyväksyttiin 17 päivänä tammikuuta 2012, komissio antoi villakuoreen pyyntiä Grönlannin vesillä alueilla V ja XIV koskevan lausunnon ryhtyäkseen keskusteluun jäsenvaltioiden kanssa mahdollisuudesta jakaa jäsenvaltioiden kesken Grönlannin myöntämät villakuoretta koskevat kalastusmahdollisuudet EU:n ja Grönlannin välisen kalastuskumppanuussopimuksen sekä edellä mainitun pöytäkirjan puitteissa. Ottaen huomioon, että Grönlannin kanssa tehdyn kalastuskumppanuussopimuksen mukaisesti yhdelläkään EU:n aluksella ei ollut kohdennettua villakuoreen kalastusta vuosien 2004 ja 2010 välillä ja että vuonna 2011 kyseistä kalastusta harjoitti ainoastaan Tanska, komissio ehdottaa vuosien 1998–2003 käyttämistä viitekautena kalastusmahdollisuuksien jakamiseksi jäsenvaltioiden kesken. Kun lopuksi otetaan huomioon Euroopan unionin ja Norjan väliset vuotta 2012 koskevat vuosittaiset kalastusneuvottelut ja erityisesti Euroopan unionin sitoumus myöntää Norjalle sille myönnetyn tavanomaisen määrän ylittävä 20 000 tonnin lisämäärä heti kun villakuoretta on Grönlannin vesillä saatavilla, on aiheellista säätää tästä, edellä mainitun pm tonnin suuruisesta unionin kiintiöstä otettavasta määrästä. 2012/0187 (NLE) Ehdotus NEUVOSTON ASETUS asetuksen (EU) N:o 44/2012 muuttamisesta Grönlannin vesillä olevan villakuoreen kalastusmahdollisuuksien osalta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan, ottaa huomioon Euroopan komission ehdotuksen[2], sekä katsoo seuraavaa: (1) Euroopan yhteisön sekä Tanskan hallituksen ja Grönlannin maakuntahallituksen välisessä kalastuskumppanuussopimuksessa[3] ja sen pöytäkirjassa[4] säädetään, että unioni saa 7,7 prosenttia saatavilla olevista villakuoreen suurimmista sallituista saaliista (TAC) Grönlannin vesillä ICES-alueilla V ja XIV. (2) Neuvoston asetuksessa (EU) No 44/2012[5] vahvistetaan 1 päivästä tammikuuta 30 päivään huhtikuuta 2012 väliaikainen unionin kiintiö villakuorekannalle kyseisillä Grönlannin vesillä jakamatta kiintiötä jäsenvaltioiden kesken. (3) Unioni vastaanotti … Grönlannin viranomaisilta tiedon, että villakuoreen TAC Grönlannin vesillä ICES-suuralueilla V ja XIV oli vahvistettu … tonniksi 1 päivästä toukokuuta 2012 30 päivään huhtikuuta 2013. Asianomainen unionin kiintiö kyseiselle ajalle olisi sen vuoksi vahvistettava pm tonniksi. (4) Unionin ja Norjan välisissä vuosittaisissa kalastusta koskevissa neuvotteluissa unioni sitoutui myöntämään Norjalle 20 000 tonnin lisämäärän villakuoretta Grönlannin vesillä ICES-alueilla V ja XIV vuodeksi 2012. On aiheellista myöntää kyseinen määrä mainituilla vesillä käytettävissä olevasta unionin kiintiöstä. (5) Lisäksi on aiheellista jakaa unionin kiintiö jäsenvaltioiden kesken. Ottaen huomioon, että unionin alukset eivät harjoittaneet villakuoreen kohdennettua kalastustoimintaa Grönlannin kanssa tehdyn kalastuskumppanuussopimuksen puitteissa vuosina 2004–2010 ja että vain yksi jäsenvaltio käytti vuonna 2011 hyväkseen unionin jakamatonta kiintiötä, unionin kiintiön jakamisessa olisi käytettävä viitekautena vuosia 1998–2003. (6) Unionin kiintiön jakaminen jäsenvaltioiden kesken ylittää asetuksen (EU) No 44/2012 5 artiklan 3 kohdassa komissiolle annetun täytäntöönpanovallan. Jotta voidaan välttää säännösten hajanaisuus komission ja neuvoston säädösten kesken, tässä asetuksessa olisi vahvistettava sekä unionin kiintiö että sen jakaminen jäsenvaltioiden kesken. (7) Tässä asetuksessa säädettyjä villakuoreen pyyntirajoituksia olisi sovellettava 1 päivästä toukokuuta 2012. Tällainen taannehtiva soveltaminen ei rajoita oikeusvarmuuden ja luottamuksensuojan periaatteiden soveltamista, sillä asianomaisia kalastusmahdollisuuksia ei ole vielä käytetty loppuun. Koska saalisrajoitukset vaikuttavat unionin alusten taloudelliseen toimintaan ja kalastuskauden suunnitteluun, tämän asetuksen olisi tultava voimaan välittömästi sen julkaisemisen jälkeen. (8) Sen vuoksi asetusta (EU) N:o 44/2012 olisi muutettava, ON HYVÄKSYNYT TÄMÄN ASETUKSEN: 1 artikla Asetuksen (EU) N:o 44/2012 muuttaminen Muutetaan asetuksen (EU) N:o 44/2012 liite I B tämän asetuksen liitteen tekstin mukaisesti. 2 artikla Voimaantulo Tämä asetus tulee voimaan seuraavana päivänä se jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä toukokuuta 2012. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE Korvataan asetuksen (EU) N:o 44/2012 liitteessä I B oleva villakuoretta Grönlannin vesillä alueilla V ja XIV koskeva kohta seuraavasti: "Laji: || Villakuore Mallotus villosus || Alue: || Grönlannin vedet alueilla V ja XIV (CAP/514GRN) Tanska || pm || || Yhdistynyt kuningaskunta kuningaskunta || pm || Ruotsi || pm || Saksa || pm || Kaikki jäsenvaltiot || pm || (1) (2) EU || pm || (3) (4) || TAC || Ei sovelleta sovelleta || || (1) Lukuun ottamatta jäsenvaltioita, joilla on yli 10 % unionin kiintiöstä (2) Jäsenvaltiot, joille on myönnetty kiintiö, voivat käyttää "kaikkien jäsenvaltioiden" kiintiötä vain kerran käytettyään oman kiintiönsä loppuun. (3) Josta 20 000 tonnia myönnetään Norjalle. (4) Tämän asetuksen 1 artiklan 2 kohdan a alakohdasta poiketen kalastettava 30 päivään huhtikuuta 2013 saakka." [1] Neuvoston asetus (EU) N:o 44/2012, annettu 17 päivänä tammikuuta 2012, EU:n vesillä ja tietyillä EU:n ulkopuolisilla vesillä EU:n alusten ja käytettävissä olevien, kansainvälisten neuvottelujen alaan tai sopimusten soveltamisalaan kuuluvien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2012 (EUVL L 25, 27.1.2012, s. 55–147). [2] [EUVL] [3] EUVL L 172, 30.6.2007, s. 4. [4] EUVL L 172, 30.6.2007, s. 9. [5] EUVL L 25, 27.1.2012, s. 55.